LidanRubinov/Halacha-QA huggingface dataset:
שאלה: בניית סככה אצל השכן המאפשרת פריצה: אנו גרים בבנין דירות בקומה מעל דירת קרקע. השכן תחתנו בנה סככה בחצר שלו מעל הכניסה לביתו. נוצר מצב כי בקפיצה קלה מהסככה ניתן לאורח לא קרוא להיכנס למרפסת ביתנו שאינה מסורגת וללא דלת ממוגנת בינה לבית, דבר שלא היה אפשרי קודם. האם ניתן לתבוע ממנו לתקן את המצב?
תשובה: בשולחן ערוך חושן משפט סימן קנה סעיף מד נאמר: "שני שכנים הדרים ביחד, וביתו של אחד נפרץ, וע"י זה באים גנבים לבית השני, ואמר השני: גדור ביתך או מכרנה לאחרים כי אתה גורם לי היזק, יש אומרים דהדין עמו וצריך לתקן היזקו (ר' ירוחם נתיב ל"א חלק ו' וכ"כ הטור בסי' קנ"ז בשם הרמ"ה), ויש חולקין דלא הוי גירא דיליה (ב"י). וכן אם לא גדרה ונעשה לו היזק, פטור מלשלם לדברי הרא"ש." לכאורה דין זה של השולחן ערוך דומה למקרה שלך, ונתון במחלוקת. אך למעשה, נראה ברור שאין מוטל על השכן לסלק את הפרגולה או להתקין לך סורגים. ראשית, משום שהש"ך פוסק במקרה המופיע בשולחן ערוך כמו הדעה השניה, כאשר טעם דעה זו היא שאין לראות במחזיק הפירצה כגורם לגנבים לבוא, שכן הגנבים הם בעלי בחירה חופשית ובאים מעצמם. ושנית, משום שיש לחלק ולומר שכאן אף הדעה הראשונה, שכן שם אין הוא נוהג בדרך העולם ויש לראות במעשיו נזק, אך כאן נוהג הבונה בדרך העולם ועל זה נאמר הכלל "שזה נוטע בתוך שלו וזה בונה בתוך שלו". הרב חננאל פאטשינו
שאלה: כוונה בקריאת שמע: צריך לכוון בקריאת שמע ב"שמע ישראל" - "קבל והבן ישראל", וב"ידוד"- שהוא אדון הכל היה הווה ויהיה וכו. האם צריך לכוון בלב בזמן שקורא או שאפשר לקרוא מילה להפסיק כמה שניות ולכוון?
תשובה: עדיף לכוון בזמן הקריאה, ורק אם הוא מתקשה אפשר לומר מילה ולהפסיק כדי לכוון ואח"כ להמשיך.
שאלה: סחוג שהכינה עובדת זרה: לסבתא שלי יש עובדת זרה והיא הכינה לאמא שלי סחוג, האם מותר לי לאכול מימנו? ובנוסף, האם בכלל מותר לי לאכול משהו שהיא מכינה כמו לחם או בשר ודגים?
תשובה: כל דבר שאפשר לאוכלו חי והיא בשלה אותו מותר, ויש בזה עוד פרטי דינים אך אין לי פנאי לכתוב את כל דיני בישולי עכו"ם ופת עכו"ם. ניתן ללמוד זאת בשו"ע חלק יו"ד סימנים קי"ב וקי"ג.
שאלה: לפטר עובדים בשביל להעסיק אחרים: המדינה החליטה, לצורך הכנסת חרדים למעגל העבודה, לתת להם ולמעסיק תוספת מיוחדת כדי לעודדם לעבוד. נוצר מצב שמעסיק לוקח לעבודה חרדים ובמקום זה מפטר עובדים אחרים, שבעצם עובדים טובים ועובדים בשכר מינימום אבל למעסיק זול יותר להעסיק חרדים. האם זה מותר למעסיק, והאם לעובד החרדי מותר? האם אין פה עניין של גזל עבודה של עובד אחר.
תשובה: נראה שזה לא מוסרי לעשות זאת, אולם לא ניתן להגיד שיש בזה חיוב להשאיר את העובדים הקודמים, כי בסופו של דבר האדם עושה שיקולים כלכליים. לעובד עצמו (שבא להיכנס במקום העובד שפוטר) וודאי שלא ראוי לעשות זאת, יש בזה מעין ירידה לאומנות חבירו וח מאוד הקפידו בעניין זה. כל האמור הוא במידה ואכן החלפת העובדים נעשית רק בשל השיקול שהזכרת, אך אם החלפת העובדים נעשית משיקולים מקצועיים של החלפת עובדים פחות מקצועיים ביותר מקצועיים או חרוצים וכדו' אין בזה בעיה.
שאלה: שירת ההמנון במפקד בסניף מעורב: אני מדריך בתנועת הנוער בני עקיבא. מידי שבת יש מפקד (מעורב) שבו שרים יחד את המנון התנועה. האם מותר לי להשתתף במפקד או שמא יש בעיה של שמיעת שירה מפי אישה? והאם יש בעיה לראות אישה שרה את ההמנון כחלק מהמפקד?
תשובה: אסור לשמוע שירת נשים. לכן הפיתרון הוא שאתה תשיר בקול רם וכך תהיה מרוכז בשירתך ולא תשים לב לשירת הנשים.
שאלה: שאיבת חלב בשבת: כל ערב אני שואבת חלב אם לתינוקת שלי. במידה ואינני שואבת בשבת נוצר אצלי גודש שמלווה בכאבים. האם ניתן לכוון שעון שבת כדי להפעיל את המשאבה לזמן קצר על מנת למנוע כאבים אלו?
תשובה: כן.
שאלה: ירקות שנשתלו ליד גפן: יש לנו בגינה שני גפנים שהשנה החלו להוציא אשכולות אחרי מספר שנים של גדילה. הגנן העביר, ללא ידיעתנו, פלפלים שהיו שתולים במקום אחר אל קרוב לגפנים. שמנו לב אל זה בשבת, אך העניין קצת התעכב אך היום העברנו את הפלפלים למקום אחר. עכשיו התעוררה שאלה האם כל האשכולות והפלפלים שקטפנו אסורים? האם נצטרך לעקור לגמרי את הצמחים הללו?
תשובה: א. האם הפלפלין היו תחת עלי הגפן ממש או רק קרוב לגפן ולא תחת השריגים, ואם היה רק קרוב מה המרחק מעיקר הגפן? ב. כמה זמן גדלו הגפנים באותו מקום? ג. אם הגנן עשה זאת ללא רשותכם והדרכתם, אזי איננו יכול לאסור דבר שאינו שלו, ועל כן זה לא מקדש, אלא אם כן עשה בשליחותכם, עיין במחלוקת הרמב"ם ראב"ד (כלאים פ"ה ה"ט, כס"מ) ועל כן צריך לדעת עוד פרטים בשאלה זו. ד. בכל מקרה אין הגפן נאסרת רק פירות השנה, כך שעיקר הגפן לא חייבת עקירה. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: שימוש בקולט אדים: בבית הורי ישנו קולט אדים. לפי גובהו נראה לי שהאדים מגיעים אליו לפעמים בחום שהיד סולדת בהם. ראיתי שישנם רבנים המורים שבמקרה זה אסור לבשל בשר וחלב באותו זמן ולעומתם ישנם המורים שגם בזה אחר זה ישנו איסור. ברצוני לדעת את את טעמי השיטות. בנוסף לכך, לא נראה לי שהורי מקפידים להפעיל תמיד את קולט האדים כשהם מכינם חלבי ובשרי בו זמנית. האם בדיעבד המאכלים נאסרים? מה דין הכלים?
תשובה: מותר לבשל על הכיריים בו זמנית בשרי וחלבי בין כשהקולט אדים פועל ובין כשהוא לא פועל.
שאלה: לבקש החזר הלווה מדוד שלי: אם הלוותי לדוד שלי כסף והוא שכח, האם להזכיר לו, ואם כן, באיזה דרך להזכיר לו??
תשובה: כן בוודאי, כדי שלא יעבור על גזל.
שאלה: להחזיר מזוזה לאותו חדר: בדקתי 3 מזוזות ביחד. האם יש משמעות להחזיר כל מזוזה לאותו חדר כמו שקבעו אותה לפני הבדיקה?
תשובה: לכתחילה ראוי להחזיר כל מזוזה למקומה, אך אין הדבר מעכב בדיעבד.
שאלה: לימוד תורה בחדר שינה: האם מותר להתפלל וללמוד תורה בחדר השינה, שבו אני מדי פעם מתלבש ועומד ערום. האם אין זה מוגדר כמו בית מרחץ אמצעי שבו האנשים לפעמים לבושים ולפעמים ערומים? אדגיש כי חדר השינה הוא המקום היחידי בבית בו אני יכול להתרכז וללמוד כראוי.אשמח לתשובה מפורטת.
תשובה: מותר להתפלל וללמוד בחדר שינה בזמן שלא נמצאים שם בפועל אנשים ערומים, אלא אם כן יש ריח רע בחדר מחמת השינה וכדו', שאז אסור.
שאלה: מזלג בשרי שהוכנס לחלב: בני הקטן לקח מזלג בשרי ונעץ אותו בטוטס עם גבינה צהובה שהיה חם בתוך הטוסטר. איני יודע אם המזלג היה בן יומו או לא. כיצד ניתן להגעיל סכו ם שכזה אם בכלל?
תשובה: צריך להגעיל את המזלג, דהיינו: להרתיח מים עד שיבעבעו ויכניס המזלג לתוכם וימתין מעט, ובכך הוכשר המזלג.
שאלה: מאכל חם שנפל לכיור שלי בבית: האם כאשר ישנו מאכל חם בשיעור יד סולדת והוא נפל לכיור, האם מותר לשטוף אותו ולאכול אותו: א. מה הדין כאשר משתמשים בשני כיורים בבית, והמאכל נפל לכיור שלא כמותו? ב. מה הדין כאשר יש רק כיור אחד בבית, ומקפידים לשטוף כלים בזה אחר זה, ורק שלא יהיו כלים בשרים וחלביים ביחד בזמן שטיפת כלים?
תשובה: מותר לשטוף ולאכול בשני המקרים.
שאלה: שימוש בפומפיה בשבת לגירוד פירות לתינוק: האם מותר לגרד פירות בפומפיה בשבת בשביל להאכיל תינוק, והאם עדיף להשתמש בגרבר במקום לעשות את הפעולה הזו בשבת?
תשובה: אסור להשתמש בפומפיה בשבת.
שאלה: שמירת נגיעה בין דוד לאחיינית: מדוע צריך שמירת נגיעה בין דוד לאחייניתו או להפך?
תשובה: חכמים אסרו את זה. כל מגע של חיבה הותר רק לגבי יוצאי חלציו של אדם ולא לקרובים אחרים.
שאלה: מריחת משחה בשבת לטיפול בכאב: אם בשבת אני סובלת משיפשוף מכאיב אשר רק משחה מסוגלת להעלים את הכאב, מותר לי למרוח אותה בשבת?
תשובה: אסור למרוח משחה בשבת אך את יכולה להניח מהמשחה על אותו מקום בכמה נקודות וגם אם יתמרח אח"כ אין איסור בזה.
שאלה: אזכרת האב שנה ראשונה (אשכנזים- לא דתיים): אבי נפטר ב-17.8.09, והלוויתו התקיימה ב-18.8.09 (כ"ח באב תשס"ט) מהו יהיה מועד האזכרה הראשונה? מה נהוג לבצע סביב מועד זה בכל הקשור לחפצי הנפטר? האם נהוג להזמין לאזכרה את כל האנשים שהיו בלוויה או רק משפחה?
תשובה: תאריך האזכרה בכל שנה יהיה ב-כ"ז באב (תאריך הפטירה). השנה זה יוצא בשבת ולכן תדחו את העליה לקבר ליום ראשון. יש לומר קדיש לעילוי נשמתו בשבת בבית כנסת וכן כשעולים לקבר ביום ראשון לאחר אמירת מזמורי התהילים (כשעולים לקבר נהוג לקרוא את פרקי התהילים: ל"ג, ט"ז, י"ז, ע"ב, צ"א, ק"ד, ק"ל. לאחר מכן קוראים במזמור קי"ט (המחולק לפי האותיות) את אותיות שם הנפטר ואותיות "נשמה"). על שעת העליה לקבר תודיעו לבני משפחה וחברים קרובים מאוד. אין צורך להזמין את כולם וגם אין חובה לבוא למי שקשה לו. אין קשר בין האזכרה לחפצי הנפטר.
שאלה: ראש חודש תמוז: שבוע טוב, היום ומחר יש ראש חודש תמוז, מה זה אומר? והאם צריך לצום ביום הזה? מה היחס ליום הזה? זה יום רגיל? מראש.
תשובה: בראש חודש לא צמים. ראש חודש הוא יום רגיל המותר במלאכה וכד'. בתפילות ובברכת המזון יש להוסיף "יעלה ויבוא". בתפילת שחרית מוסיף הלל, קריאת התורה ומוסף. בראש חודש יש קצת שמחה.
שאלה: שקדים קלופים בקורנפלקס: קניתי קורנפלקס עם שקדים קלופים ופיקאנים מסוכרים בהשגחת בד"ץ העדה החרדית, מהדרין הרבנות ערד. האם המוצר טעון בדיקה מחרקים? אם כן, איך? וישר כח!
תשובה: בדרך כלל אין בכך מזיקים אלא יתכן לעיתים רחוקות מאד. וכדאי להסתכל שאין "קורים", ואז כשאין סימנים מחשידים אפשר לאכול. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: לעשן מדי פעם: מה לענות לחבר שטוען שאין שום בעיה לעשן פעם בשבוע-שבועיים, ושלשתות קולה זה לא פחות גרוע?
תשובה: יש דברים שכשאדם עושה אותם הוא מזהה את עצמו עם רוח מסויימת. לעשן בגיל צעיר זה "לתפוס פוזה" של מבוגר. אין הנאה אמיתית בעישון, זה מסריח וכד'. זה רק דבר שנעשה בשביל החיצוניות. גם כשאדם רוצה לנוח יחפש זאת בדברים שנותנים לו מרחב נשימה ולא חונקים את הנשימה והנשמה.
שאלה: מזוזה בבית שכור: נכנסתי לבית שכור לפני כשנה והחלפתי את המזוזות שהיו בו במזוזות שלי. את המזוזות הישנות איכסנתי בבית אבי במטרה להחזירן בתום החוזה אך בטעות הן נלקחו לגניזה. מה עלי לעשות כאשר אעזוב את הבית, האם עלי להשאיר בו את המזוזות שלי או האם אני חייבת לקחתן עימי בכל מקרה?
תשובה: אסור להשאיר בית שעוזבים אותו ללא מזוזות, ואין שום חיוב לקחת מזוזות שלכם לבית החדש. רצוי לקנות שם מזוזות טובות חדשות ובזאת תזכו בביתכם החדש ליישוב טוב ומוצלח.
שאלה: בתי ספר אליטסטים: הריני משמש כר"מ בישיבה תיכונית וכן מורה לתושב"ע באולפנה. נשאלתי ע"י כמה תלמידים מהישיבה ומספר תלמידות מהאולפנה לגבי מעבר לישיבה אולפנה בעלות תגבור תורני, אופי של חברה המשמשת כגב לשאיפתם בקודש, מקום הנותן להם לגדול בתוך אוהלה של תורה,תוך מעבר מהישיבה אולפנה שנמצאים בה כרגע שהסביבה בה הם נמצאים אינה תאומת את רוחם ואת השקפתם בקודש. אם ניתן דוגמא אצל הבנים- ניבול פה, שמיעת מוזיקה זרה ולא תאומת את רוח ההלכה. אצל הבנות בעיית הצניעות בבגדים, החברות שמסתובבות עם הבנים. בשביל להשיב לשאלתם בצורה הטובה ביותר הריני רוצה לשאול כמה שאלות כלליות הנוגעות בנושא מורכב זה. 1.האם מותר לנו לפתוח מוסדות חינוך הלוקחות את החבר ה המוכשרים והצדיקים ונותנים להם מקום לשאיפתם בקודש, אך החבר ה הפחות "דוסים" נשארו אי שם מאחור בתוך התיכון הדתי או הישיבה התיכונית הרגילה מה שמביא הרבה פעמים לפיתוח חברה של נערים פחות טובים בהתנהגותם ובהקפדה על שמירת המצוות. במילים אחרות מחד הרווחנו אנשי קודש שבונים את בניינם התורני (בעיקר בגיל זה) מתוך סביבה של קודש, מתוך חברה שמגבה אותם אך מאידך פספסנו בישיבות ובאולפנות "הפשוטות" יותר,ששם יישארו החבר ה הפחות חזקים מבחינה תורנית ונמצא שגידלנו אוכלוסייה שעלולה להידרדר בהשקפתה הדתית. 2. אם כן האם ראוי לבן או בת ששואפים לגדול, לבנות את אישיותם מתוך אוהלה של תורה, הנמצאים כרגע במסגרות אלו לפרוש מתוך הציבור ולגדול בתוך חממה תורנית ע"י הקרבת שאר האוכלוסייה שחוסר באנשים תורניים ומדקדקים קלה כבחמורה יביאו להידרדרות האוכלוסייה הנשארת במקומות אלו. שאם נניח שהיו נשארים קבוצה של 5-6 בנות בנים בתוך הכיתה אולי גרעין זה היה נותן אור אחר לכיתה. 3. במידה ולא ראוי להקים בתי ספר אליטיסטים דתיים מה נענה לאותם חבר ה הרוצים לחיות בתוך עולמה של תורה, הרוצים ללמוד ולפתח את עצמם מתוך תורה ודת ישראל ויכול להיות במידה רבה מאוד שלאחר שנים הם יהיו מנהיגי האומה. האם נשאיר חבר ה נהדרים אלו מאחור ולא ניתן להם לפרוח כרצונם, האם ההקפדה על השתייכות לציבור ולא לפרוש ממנו כרוכה בהקרבה על בניין האישיות התורני? 4. ברור שישנו חילוק בין בנים לבנות המביא נפקא מינה גדולה בין התשובות. שכן כל איש מישראל חייב בתלמוד תורה לכן העברתו למוסד הנותן מסגרת של לימוד מתגבור של שעות קודש יהיה סביר להניח שהתשובה תהיה יותר פשטוה לפתרון. אך בנוגע לנשים שאינן מצוות בתלמוד תורה לכאורה היה אפשר להגיד שאין שום מקום להעברתם למקום של "מיוחסות" ועליהם להישאר במקומם ואין לפרוש מן בציבור, אך מה עם בניין האישיות של הבנות, אמנם מצוות תלמוד תורה אינה נוגעת כלפיהם אך מחויבות הלכתית,מוסר ודרך ארץ, בנייה מתוך תורה הרי חייבות הם וכיצד יוכלו לבנות בניין מופלא שכזה בתוך מקומם הנוכחי? 5. בהמשך לשאלה 3 (במידה ולא) מה יהיה הדין אם הבת חשה בהידרדרות, היא אינה מצליחה להסתגל למקומה הנוכחי אז גם נאמר עליה להיות במקומה ואין לפרוש מן התורה או שמא נאמר "לעולם יגלה אדם למקום תורה"? וסליחה על אורך השאלה, אך זה דבר שהתעורר בשנים האחרונות וצריך ליבון הלכתי והשקפתי בנושא, דבר שיעניין הרבה אנשי חינוך שנמצאים בצומת ההחלטה.
תשובה: בכל מסגרת לימודית מעודדים מצויינות. לא תהא כוהנת כפונדקית. עם זאת, בודאי אם אפשר להבטיח התקדמות ועליה גם במסגרת לא סלקטיבית בודאי שדרך זו עדיפה, כי אין בה נזק. אדרבה, יש בה תועלת ומשפיעה לטובה גם על אחרים. הבעיה היא הפרופורציה בין החלק השואף להתעלות לחלק האחר שהשפעתו הפוכה. היחס חייב להיות רוב גדול לצד הראשון.
שאלה: מתי לברך "שהחיינו" על פרי חדש: 1. אני יודעת שעלי לברך "שהחיינו" על פרי שלא אכלתי השנה. רק לא ברור לי: מה זה "השנה"? בשנה האחרונה עד היום (365 ימים) או מראש השנה האחרון? 2. אם אכלתי את הפרי אך בצורה אחרת למשל- מיובש, האם גם אז עלי לברך? (למשל לברך על ענבים, אם אכלתי צימוקים במשך השנה) 3. האם מברכים גם על ירקות? (סליחה על הבורות, אני באה מהעולם החילוני.)
תשובה: שהחיינו הוא דין בגידול חדש, לא בשנה. על כן כשיש פרי חדש מגידול חדש מברכים שהחיינו ומודים לקב"ה שמתחיל גידול חדש כעת. וכל פרי נדון בפני עצמו, דהיינו אפרסק יכול לגדול כשלשה חדשים, אבל כשיגיע אפרסק מגידול חדש בשנה הבאה (פחות משנה) יברכו שהחיינו. לפי הסבר זה, אם מגיע כעת גידול שניכר כחדש יש לברך שהחיינו (למרות שאכלת צימוקים, כעת השמחה היא על הענבים החדשים). אולם אם יש פרי שלא ניכר הבדל בגידול בין פרי חדש וישן, כיוון שנמצא כל הזמן, כגון: ירקות (עגבניות, מלפפון, תפו"א), לא נוצרת שמחה חדשה ואין צורך לברך שהחיינו. אם יש ירק שגורם לשמחה, כגון: אבטיח, (לרוב הפוסקים) מברכים שהחיינו. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: העברת הזכויות בלשון הרע: שאלה בקשר ללשון הרע: קראתי סיפור בספר אהבת חיים, שבן אדם אחד שהיה שומר תורה ומצוות היה לו שכן שהיה לפעמים מחלל שבת ועושה חטאים וכו. יום אחד הבן אדם ששמר מצוות יצרו גבר עליו והוא דיבר על שכנו לשון הרע. זמן קצר לאחר מכן הוא נפטר (השומר מצוות). כשהוא עלה לשמיים הראו לו שהוא עשה חטא הרבה (חילל שבת וכדומה) כל אלה הדברים הוא לא עשה אבל בגלל שדיבר לשון הרע אז (אולי חלק או הכל) העבירות של השכן עברו אליו והמצוות שלו כמבואר בסיפור עברו לשכן שזמן קצר לאחר מכן גם נפטר וקיבל הרבה שכר על מצוות שלא קיים. עכשיו לא מובן לי, האם זה הוגן? בן אדם ששמר כל חייו מצוות מקבל על עבירה אחת את כל העבירות ומפסיד את כל המצוות שלו לבן אדם שלא עשה את אותם מצוות. אז בעצם יוצא (ח"ו) שעדיף להיות רשע שידברו עליו הרבה לשון הרע, ככה אני מעביר את כל העבירות שלי וגם מקבל מצוות של אחרים בלי לעשות שום דבר. פשוט לא מובן לי איך זה יתכן. אני מאוד מאוד מודה לכם אם תוכלו לענות לי כי פשוט אני לא יכול לחשוב על שום תשובה אפשרית. מראש!
תשובה: בדברי ח יש הסברות שמסבירות רעיונות גם בצורה שיש בה גוזמא. ודאי שהדין בשמים הוא מורכב מהרבה צדדים והחשבון הוא הרבה יותר מורכב מאשר מה שעולה מהסיפור. הרי יש להבחין האם החטא נעשה בכוונה והאם הלשון הרע פגע ועוד. הסיפור בא ללמד אותנו את העומק של איסור לשון הרע. אדם רואה בחבירו דבר רע. יש שתי אפשרויות: או שתיקח אחריות ותעזור לחברך להתנתק מהרע שבו או, לחילופין, אתה יכול לקבע את הרע בנפש של חברך. דיבור לשון הטוב והיכולת לראות את חברך עם כל הרע שבו ולתת לו הרגשה שאתה רואה את הצדדים הטובים שלו זה מעורר אצל חברך את החלק הטוב שבו. לעומת זאת, כשאתה מבליט לחברך את החלק הרע שבו אתה מזהה אותו ומחבר אותו בצורה יותר חזקה לחלק הרע שבו. מבט זה מביא אותנו להבין שבעצם האחריות על הרע של חברך במקרים מסוימים עוברת אליך. אם היתה מדבר עליו טובות אזי הטוב שבך היה גואל את החלק הרע שלו. אולם הבחירה שלך לקבע את הרע בלב חברך גורם לכך שבעצם אתה הוא זה שבגללו לא יכול חברך להתנק מהרע. אם כן הרע שבו הוא כבר באחריותך. לעומת זאת הטוב שבך שפגש את חברך היה מן הראוי שיגאל את חברך. ואם לא עשית זאת בעולם הזה הדבר מתרחש בעולם האמת. הסיפור בא ללמד אותנו את הרעיון הזה באופן עקרוני. לפעמים במקרים קיצוניים באמת כך גם זה בחשבון של שכר ועונש שבאמ הרע של חברך אתה נהיה אחראי עליו. אולם ודאי שבדרך כלל זה רק באופן חלקי נחשב לאחריותך ויש שותפות באחריות על הרע שיש בחברך. זו המשמעות של דין ערבות בישראל. כל ישראל ערבים זה בזה.
שאלה: תיכנון למחר נחשב נדר?: האם כשאני אומרת לעצמי - ממחר אני מתחילה דיאטה מחר אלך לבקר את. מחר לא אעשה את. ולבסוף לא מקיימת את מה שתכננתי לעשות לא לעשות, האם זהו לשון נדר אשר דורשת התרת נדרים?
תשובה: דבר זה לא נחשב לנדר, כיון שלא אמרת שאת נודרת לעשות כך וכך, וגם לא התכוונת באמת לנדור.
שאלה: אתיקה יהודית לגבי מקום באוטובוס: מה הדין כאשר עולים לאוטבוס באותה תחנה זקנה ועיוור, למי יש לי מחויבות לתת את מקומי (כמובן מדובר שאין עוד מקום אחר לשבת) לזקנה או שמא לעיוור? מחד יש מחויבות לתת לזקנה שכן יש חובת "והדרת פני זקן" אך מאידך אמרו ח "עיור נחשב כמת". ובמידה ואין זה רק דבר אגדה אלא יש לכך השלכות הלכתיות, מה יהיה הדין במקרה זה לתת לשבת לזקנה או לעיור? (שכן אם נחשב כמת אולי צריך לנהוג בו יותר כבוד בגלל מגבלתו)
תשובה: אם העיוור הוא בן אדם בריא שיכול לעמוד, יש לתת עדיפות לזקנה. לעיוור מפנים את המקום לא בגלל כבוד אלא בגלל שהוא אדם במצוקה אבל אם הוא בריא ויכול לעמוד אז אין חיוב לכבד אותו זה, רק עניין של צורך ואם הוא מסוגל לעמוד בזה אז שיעמוד בזה. לעומת זאת זקנה, חוץ מהעניין של הצורך, יש גם את הענין של כבוד "והדרת פני זקן". אם העיוור הוא גם חולה, אז לתת לו את העדיפות.
שאלה: לימוד תורה לנשמות: איך זה שנשמות לא יכולות לקיים מצוות אם הם יכולות ללמוד תורה וזאת אחת המצוות הגדולות ביותר?
תשובה: נשמות לומדות תורה רק במה שקשור למה שלמדו בעודם בחיים. אבל אם בחייהם כאן לא יעסקו בתורה - אינן זוכות שם לעסוק בתורה מצד המצוה שבה. אולי רק יוכלו להבין את מה שלא קיימו בעולם הזה כי היה בזה הפסד על פי התורה או גם ללמוד להעריך את המצוות שקיימו שזכו לקיים בזה את מצוות התורה.
שאלה: לתפור חור בטלית קטן: האם יש בעיה לתפור בחוט רגיל מכותנה או סינטטי חור שנעשה בטלית קטן מצמר רחלים? האם יש בעיה מבחינת כשרות הטלית? חור בגודל 3 ס"מ בקירוב.
תשובה: בדרך כלל, החוטים בארץ הם לא מפשתן. אם החור בכנף נפרם לגמרי אז צריך להתיר את כל הציציות ולתקן את החור ואז להטיל את הציציות מחדש.
שאלה: הכנסת ספר תורה בשבת: האם מותר לעשות הכנסת ספר תורה לבית הכנסת בשבת?
תשובה: מותר לעשות את חגיגות ההכנסה בשבת. את הקניין על הספר תורה יש לעשות לפני שבת.
שאלה: לשקר כדי שלא לחשוף הריון: כבוד הרב לאל אני בתחילת ההריון ואני לא מעוניינת לחשוף זאת בשלב זה. בעבודה התחילו לשאול אותי האם אני בהריון ואני משיבה לשלילה. אימא שלי אמרה לי שאם שואלים אותי האם אני בהריון אסור לי לומר שלא ועלי לומר את האמת, אך חשוב לי מאוד לשמור על כך בסוד כל עוד אני יכולה, כי ידוע שח אמרו "אין הברכה שורה אלא בנסתר מן העין". מה ההלכה אומרת בעניין? קראתי באתר תשובה בנושא ואני מניחה שאם אענה את התשובה: "כשיהיה מה לספר ב"ה, אספר"- המבין יבין. כלומר: ישתמע מכך שכן, אני בהריון. כמו כן שמעתי שלפי הרבי מילובביץ יש המלצה לא לספר עד חודש חמישי. מה עלי לעשות כששואלים אותי ואני לא רוצה לומר שאני בהריון? מתי מומלץ לפי ההלכה (עדות המזרח) לספר לכולם על הריון?
תשובה: אין צורך לספר, ויש ללמד אנשים כי זהו עניין פרטי שאינך רוצה לדבר עליו וכאשר ירצה הקב"ה שכולם ידעו הוא ידאג לזה, ומה שהוא הסתיר אין לך רשות לגלות. כמובן שלהורים אפשר לספר כדי לשמחם ולקיים בזה מצות כיבוד אב ואם ולבקשם שלא ידברו על כך. לאחרים אין צורך לספר אלא כשיוכלו לראות אז אפשר לאשר אבל לא לפני כן.
שאלה: סדר א"ב באשרי יושבי ביתך: רציתי לדעת מה הסיבה לפרקים כמו אשרי יושבי ביתך, לדוד אליך ה נשאתי עיני וכד שמסודרים ר הא"ב האם יש לכך סיבה או מעלה?
תשובה: המהרש"א על מסכת ברכות דף ד ע"ב מבאר שיש בכך מעלה משום שרומז ללימוד התורה שניתנה בכ"ב אותיות, והמהר"ל בספרו נצח ישראל פרק י"ג מבאר ששבח המיוסד ע"פ אלף-בית מורה על רוחניות מופשטת. האותיות הן השורש הרוחני לכל, מהן מרכיבים מילים, ולפיכך גם העולם נברא בכ"ב אותיות. אנו משבחים את ה' ומייחסים אליו את כל השורשים הרוחניים של העולם, שדרכן הוא מופיע ומתגלה אלינו. הרב יאיר וסרטיל
שאלה: האם מותר לקנות בובות מחרסינה: יש בובות מחרסינה של חסידים וכדומה, האם יש בעיה לקנות ולשים את זה בבית?
תשובה: אם הבובות שלמות לגמרי, לעניות דעתי, אסור.
שאלה: להשיב גזל לאדם חשוב: איך אפשר לתקן גזל? האם אפשר להשיב את הכסף מבלי שהנגזל ידע על השבת הגזלה? מה קורה אם מדובר באדם חשוב שישנה בעיה ליצור איתו קשר על מנת לדבר איתו על כך מה גם שהוא אינו מכיר אותי
תשובה: אם ברור שהכסף יגיע למי שנגזל ניתן להחזיר גם בלי לומר ולגלות מי מחזיר. למשל, ניתן לשים לו מעטפה בדואר עם מכתב אנונימי.
שאלה: כיצד להתייחס לקינאה ממי שעובדת איתי: ראשית, אני מברכת אתכם על האתר. אני עובדת בחברה ידועה ועובדת איתי מישהי נוספת במשך 10 שנים. בשנים הראשונות התחברתי אליה לא מרצון ותמיד הייתי ככותל למענה והרגשתי רע. במשך הזמן התרחקתי ממנה והיום בקושי אנו מדברות. הרגשתי כל הזמן שהיא מקנאה בי, כל מה שעשיתי היא עשתה אותו הדבר ואימצה לעצמה את זהותי. אפילו חיפשה גבר מהעדה של בעלי וחיה איתו. כאבתי הכל במשך שנים בשקט. לאחרונה נודע לי שהבת שלה קנתה דירה מעלי. אני מרגישה שהיא חודרת לפרטיות שלי עמוק מאוד. קשה לי, יש לי מועקה עמוקה על הלב ולא יודעת מה לעשות. נוכחתי לדעת רבות שיש לה עין צרה עלי. בבקשה, עזרו לי. מראש, הכואבת.
תשובה: אין לי עצה מעשית. העצה היחידה היא לעבוד על שינוי המבט שלך לגבי מה שקורא סביבך. מה אכפת לך שאת מקור השראה לאדם שאין לו עצמיות. לך יש עצמיות. העולם מלא אנשים שקשה להיות עצמיים. לכן הם עצמיים למחצה, לשליש ולרביע. אנו יודעים שיש בעולם עשירים ועניים. כמו שיש עניים ועשירים בממון כך יש עשירות ועניות במידות. ב"ה שאת עשירה בעצמיות שבך. מה אכפת לך שיש אישה ענייה שאין בה עצמיות והיא מחקה אותך. אל תדאגי. אי אפשר לגנוב לך את זהותך. חיקוי חיצוני אינו גנבה של אישיותך. אל תאמיני בעין הרע או בצרות עין. תהיה מרוכזת בדברים הטובים שבך. תסיחי את הדעת ממה שחושבים ומסתכלים עלייך. זו עצתי.
שאלה: להחליף שם בגלל נומרולוגית: נומרולוגית אחת אמרה לי שאני צרכה לשנות את השם אף על פי שאינני מרגישה צורך. אומנם אני רווקה ורוצה למצוא זוגיות אבל אני לא מרגישה שהשם שלי לא טוב, ההיפך אני מרגישה שהשם שלי זו המהות שלי. רציתי להתייעץ עם רב מקובל בנושא וכמו כן לקבל ברכה, האם יש לכם אפשרות להמליץ לי על רב?
תשובה: אם אין בשם שלך שום משמעות לא טובה, וכן אם לא קראו לך על שם אדם רע, אין צורך לשנות שם. כמובן שאם רוצים להצליח בחיים צריך להשתדל בשמירת מצוות ואישה צריכה גם להשתדל בצניעות ובזאת תזכי להתברך מן השמיים ובקרוב לבנות בית כשר ושמח בישראל.
שאלה: נגיעה באישה בעבודה כחוקר פרטי: אני בחור שמתכנן בזמן הקרוב לעסוק לפרנסתי במקצוע חוקר פרטי. במסגרת הבירורים על המקצוע הבנתי שיש מקרים שבשביל לערוך מעקב אחרי ה"חשוד" החוקר הולך עם בחורה ביחד, כביכול הם זוג אוהבים, כדי שהחשוד לא יחשוד בהם. האם דבר זה מותר לצורך העבודה או לא? והאם מותר גם ליצור מגע כדי שזה יראה אמיתי? יש לציין שתחום החקירות הוא פלילי (בד"כ בחברות ביטוח) ולא ביטחוני.
תשובה: אם זה לצורך פרנסה מותר ללכת יחד, אך אסור ליצור מגע עם הבחורה.
שאלה: ברכת הגומל -לאחר בדיקה עם טשטוש: אני צריכה לעבור בדיקה רפואית קולונוסקופיה עם טשטוש. האם עלי לברך הגומל אח"כ, ואם כן, מתי ואיך? אני בת.
תשובה: טשוש אינו הרדמה כללית ואינו מסוכן, לכן אין לברך הגומל.
שאלה: ללכת לבית העלמין שהמחזור מאחר: יש אזכרה לאימי בבית העלמין. האם מותר לי, שיש לי איחור במחזור וסת, לבוא לאזכרה לבית העלמין כשעוד לא בדקתי אם באמת יש לי התחלה ההיריון ואני לא יודעת אם יש איחור?
תשובה: מאחר והעניין שלא ללכת בהריון לבית עלמין הוא מנהג ולא הלכה, את יכולה ללכת לבית העלמין כל עוד אינך יודעת שאת בהריון ובמיוחד לצורך יארצייט, שיש מתירים אף בהריון.
שאלה: קביעת מועד לחתונה לבחורה באבל על אם: משפחתנו אבלה על מות האם, שנפטרה ביום כ"ח בניסן ה תש"ע. אחותי צריכה לקבוע מועד לחתונתה ואינה רוצה לקבוע בתוך שנת האבל. מאחר והשנה הבאה הינה שנה מעוברת, חל אצלנו בלבול ביחס לתאריכים ואנו רוצים לקבל סיוע. החל ממתי היא יכולה לקבוע תאריך לחתונתה? מתי בעצם מסתיימת שנת האבל? אודה לתשובה בהקדם האפשרי, שכן היא חייבת להודיע לאולם שבחרה, איזה תאריך היא רוצה לשמור.
תשובה: מותר לה להתחתן בשנת אבל ואף יש בזה מצוה גדולה. יש בכך המשכיות לנפטר ומן הסתם היא היתה בודאי מאוד מעוניינת שבתה תתחתן. שנת האבל מסתיימת לאחר י"ב חודש, כלומר, כ"ז באדר ב'.
שאלה: סיורים (לימודיים) באתרים נוצריים בארץ : עברתי על התשובות ולשאלות הבאות לא ממש מצאתי תשובה. אני סטודנט באוניברסיטה ובחלק מהשיעורים יש סיורי חובה. בחלק מהם, הסיור עובר בכנסיות ומנזרים, אתרים נוצרים ובני ינים שהיו כאלו בעבר - אך עברו הסבה למשהו אחר. האם מותר להיכנס לחצר מנזר כנסיה, שיש שם אתר ארכאולוגי היסטורי, מבלי להכנס למבנה הכנסיה? והאם מותר להיכנס למבנה של כנסיה (או של ע"ז בכלל) שעבר הסבה (לבית חולים למשל) - זה לא כמו כנסיה שחרבה? והאם יש איסור להיכנס לאתרים שמזוהים עם הנצרות מבלי ששימשו מקום לפולחן וכדומה?(יש הבדל -ספרדים אשכנזים?) עד עכשיו - נכנסו בסיור לכנסיות ממש, ושם חיכיתי בחוץ. (לא מחפש היתרים, מחפש לדעת מה מותר ומה אסור)!
תשובה: אין היתר להיכנס לכנסיה או לבית עבודה זרה. אמנם במקום שעבר הסבה מותר להיכנס כיון שכיום אין שם עבודה זרה. כן, מותר להיכנס לחצר כנסיה בשעת הצורך ובתנאי שאין בחצר צלמים וכן שאין משלמים ת שילך לצורכי הכנסיה. אשריך שאתה עומד על משמר אמונתנו הטהורה ומן השמיים יסייעוך ותתברך בעולם הזה ובעולם הבא.
שאלה: עליה לקבר אימי ביום החתונה: רציתי לשאול האם לאחר הטבילה במקווה מותר לי לעלות לקבר אימי? כנהוג, הטבילה תהא ערב לפני החתונה. אני רוצה בבוקר החתונה לבקר את אימי ולהזמין אותה לחתונה. האם יש בעיה עם כך?
תשובה: אין איסור בכך, אך אין הכרח לעלות דווקא ביום החתונה.
שאלה: מחלוקת בדברי הגר"ד ליאור לגבי אפידורל: יש באתר שתי תשובות של הרב ליאור לגבי שימוש באפידורל הנראות סותרות. אשמח אם הרב יביע את דעתו באופן ברור. שאלה: האם מותר ליולדת לקבל אפידורל אם היא אומרת שהיא סובלת והיא זקוקה לכך
תשובה: אני לא מכיר בעיה הלכתית באפידורל. שאלה: מה דעת ההלכה בנושא אילחוש אפידורלי בלידה? בהתחשב בכך שהאישה לא מרגישה את הכאבים במהלך הלידה יש אומרים שהיא עוברת על "בצער תלדי בנים" ברצוני לדעת בנוסף האם במקרה ויש סיכון כלשהוא (ולו הקטן ביותר) לעובר- מה דעת ההלכה בעניין? האם מותר לה במקרה כזה לקחת אפידורל על מנת לשכך את הכאבים? תשובה: גישתי העקרונית היא שלא להשתמש בדברים כאלו, אלא לנהוג בדרך טבעית כפי שהטביע הבורא יתברך בבריאה. מה גם שיש בלקיחת זריקה כזאת סיכון מסויים. רק אם יש הכרח רפואי, סיבה מיוחדת, אז ניתן להשתמש באילחוש אפידורלי. תשובה: אני לא כל כך מצדד בכל ההתחכמות נגד הטבע שהקב"ה ברא. אם יש הכרח, כגון: אישה שמפחדת- שתיקח. לכתחילה, אני אישית לא ממליץ לקרובות שלי לקחת.